Diari Oficial de la Generalitat Valenciana


Sumari del DOGV 2015, del 03-05-1993 (1993/827814)

ORDRE de 24 de març de 1993, de la Conselleria de Cultura, Educació i Ciència, per la qual es convoquen ajudes per a l'alumnat i les entitats col.laboradores que realitzen pràctiques formatives en alternança.
----------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/03/24/(3)/dof/vci/html**

### Dades del document

Número de DOGV
:   2015

Data del DOGV
:   03-05-1993

Secció del DOGV
:   DISPOSICIONS GENERALS

Número del document
:   1993/827814


Data del document
:   24-03-1993

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Ordre de 24 de març de 1993, de la Conselleria de Cultura, Educació i Ciència, per la qual es convoquen ajudes per a l'alumnat i les entitats col.laboradores que realitzen pràctiques formatives en alternança.  
Una de les finalitats dels ensenyaments de la formació professional ha estat proporcionar a l'alumnat la formació necessària per a comprendre l?organització i les característiques del sector corresponent, així com els mecanismes de la inserció professional; i així facilitar la incorporació dels joves estudiants a la vida activa, per a la qual cosa cal establir relacions preferencials i continuades amb la realitat de l?empresa.  
La complexitat del procés d'incorporació al treball ha augmentat sobretot corn a conseqüència dels canvis socials originats pel desenvolupament de les forces productives i les innovacions tecnològiques que estan produint-se en les empreses de les societats avançades. Aquesta complexitat augmenta en la dimensió europea en la qual estem immergits.  
Així mateix, en el disseny curricular dels mòduls professionals i, en conseqüència, de la Formació Professional, la formació en centres de treball adquireix cada vegada més importància, de fet, el currículum dels cicles formatius inclourà un mòdul de formació pràctica en centres de treball (FCT), una de las finalitats del qual serà completar l'adquisició de la competència professional aconseguida al centre educatiu, per a la qual cosa, la instauració de vincles de col·laboració entre els centres educatius i les empreses és fonamental per aconseguir una major adequació de la pràctica educativa a la realitat sòcio- econòmica de l?entorn.  
No obstant això, la implantació del model de Formació Professional propugnat en la LOGSE requereix la col·laboració dels agents socials i del sistema productiu. Per això, cal una estreta col·laboració i una gran implicació de les empreses en els processos formatius.  
Els centres educatius estan prenent consciència de la nova realitat europea i necessiten instruments i recursos que permeten una millor adaptació a aquesta situació, per tal que vaja produint-se una adaptació dels continguts de formació a les modificacions tecnològiques i als canvis del mercat laboral.  
La Conselleria de Cultura, Educació i Ciència, per tant, a més a més de promoure la millora permanent de la Formació Professional, d'adequar l?oferta formativa a les necessitats de qualificació del sistema productiu, d'afavorir els mecanismes d'incorporació dels joves estudiants al món laboral, pretén afegir a la formació una dimensió europea, establint les bases per a una cooperació transnacional entre centres educatius, a fi que tant l'alumnat com el professorat puguen emmarcar la seua experiència des d'una perspectiva europea i en una situació de pràctica real.  
Es per això que, ateses les disponibilitats pressupostàries i fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià.  
ORDENE  
Primer  
Es convoquen ajudes:  
a) Per a l'alumnat de centres de la Comunitat Valenciana finançats amb fons públics que hagen realitzat pràctiques formatives en alternança.  
b) Per a empreses de la Comunitat Valenciana que hagen acollit alumnes de pràctiques en alternança, de centres d'aquesta comunitat, finançats amb fons públics.  
Segon  
La Directora General de Règim Econòmic, fent ús de les facultats que li han estat delegades (Ordre de 7 d'octubre de 1987), subscriurà una pòlissa d'assegurança d'accidents que cobrirà els alumnes en el seus desplaçaments i de responsabilitat civil que els protegirà dels possibles perjudicis a tercers, en les esmentades activitats.  
Tercer  
S'estableixen les modalitats d'ajudes a alumnes segons la ubicació de l?entitat col·laboradora:  
a) A la Comunitat Valenciana  
b) En altres comunitats autònomes del territori espanyol.  
c) En els altres països membres de la Comunitat Europea.  
Quart  
S'aproven les bases per les quals es regirà l'adjudicació d'ajudes, i també la regulació de les distintes modalitats de pràctiques formatives en alternança, i que constitueixen els annexos I, II i III d'aquesta ordre.  
Cinquè  
En cap cas no podran rebre ajudes per un nombre superior de jornades a les autoritzades per al curs escolar.  
Sisè  
Les ajudes concedides d'acord amb aquesta ordre tindran, per al curs 92/93, com a límit pressupostari les 855.145.296 PTA del crèdit consignat en la línia de subvenció 4.06, de la secció 09, del servei 06, del programa 422.30 d'Ensenyaments Secundaris, de l?exercici econòmic 1993.  
DISPOSICIONS FINALS  
Primera  
Es delega el Director General d'Ordenació i Innovació Educativa per a la facultat de concedir aquestes ajudes i se l'autoritza perquè dicte les resolucions necessàries per al desplegament i l?execució d'aquesta ordre.  
Segona  
Aquesta ordre entrarà en vigor l?endemà de la publicació al Diari Oficial de la Generalitat Valenciana.  
València, 24 de març de 1993.  
El Conseller de Cultura, Educació i Ciència,  
ANDREU LOPEZ I BLASCO  
ANNEX I  
Bases de la convocatòria per a l'alumnat que realitze practiques formatives en alternança a la Comunitat Valenciana i per a les entitats col·laboradores.  
Primera  
Podran rebre ajuda econòmica en concepte de pràctiques formatives en alternança:  
a) L'alumnat de centres de la Comunitat Valenciana, finançats amb fons públics, que prèviament hagen signat els corresponents concerts de pràctiques professionals formatives en alternança i presenten el certificat d'haver-les realitzat.  
b) Les entitats col·laboradores de la Comunitat Valenciana que signen el concert de pràctiques i que acullen alumnes de centres d'aquesta comunitat finançats amb fons públics, en practiques formatives en alternança.  
Segona  
La sol·licitud d'ajuda a l'alumnat de manera individualitzada es formularà per escrit, segons el model A de l'annex II del concert. Aquesta caldrà que siga signada per l'alumne i pels pares o els tutors d'aquest, si l'alumne és menor d'edat.  
Tercera  
En el cas de les entitats col·laboradores, aquestes formularan la petició segons el model E de l'annex II del concert.  
Quarta  
El director del centre trametrà les sol·licituds a la Conselleria de Cultura, Educació i Ciència, Direcció General d'Ordenació i Innovació Educativa, Area de Formació Professional, Secció d'Iniciació Professional, av. Campanar, 32, 46944 València.  
Aquestes sol·licituds podran presentar-se també en els centres d'informació de l?Oficina d'Informació, Iniciatives i Reclamacions de la Generalitat Valenciana, i per qualsevol dels mitjans previstos en l'article 38.4 de la Llei 3,0/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Cinquena  
El termini de presentació de les sol·licituds per als alumnes i entitats col·laboradores serà des del dia de la signatura del concert de pràctiques fins a la data de la certificació del director del centre de les jornades realment fetes.  
Sisena  
La Direcció General d'Ordenació i Innovació Educativa, per delegació del conseller, resoldrà en dos períodes, un al termini del primer trimestre i l'altre en finalitzar el curs escolar, la convocatòria de les ajudes als alumnes i empreses col·laboradores, i seguirà com a criteri de prioritat que els alumnes pertanyen als nivells superiors.  
Es concediran totes les ajudes i les subvencions que complesquen les condicions pertinents, és a dir, que s'hagen realitzat i estiguen sol·licitades.  
Tot seguit, es faran efectives les ajudes i les subvencions. Les entitats col·laboradores hauran de complir allò que disposa l'Ordre de 7/1/1991, de la Conselleria d'Economia i Hisenda (DOGV núm. 1477).  
Setena  
S'estableix com a import màxim d'ajuda per alumne/a la quantitat de 800 PTA, per jornada (5 hores).  
La subvenció per a les empreses s'estableix en 150 PTA per alumne/a i jornada realitzada.  
En el supòsit que les ajudes i les compensacions per l'alumnat i entitats col·laboradores, per raó del nombre de jornades concertades, superen la dotació econòmica prevista per a l?exercici del 1993, l?import serà dividit pel total de jornades realitzades dins el programa per a poder determinar l?import unitari respectiu.  
Vuitena  
La comprovació de la falsificació de les dades serà causa de revocació de l'ajuda concedida.  
Novena  
Els sol·licitants de qualsevol tipus d'ajuda, tant pel que fa a beques com a ajudes, tindran l?obligació de comunicar a la Conselleria de Cultura, Educació i Ciència l?obtenció d'altres ajudes per a la mateixa finalitat.  
Deu  
Tota alteració de les condicions tingudes en compte per a la concessió de l'ajuda, i en tot cas, l?obtenció d'altres ajudes per a la mateixa finalitat, podrà donar lloc a la modificació de la resolució de la concessió.  
Serà procedent el reintegrament de les quantitats percebudes i l'exigència de l'interès de demora des del moment del pagament de l'ajuda en els casos previstos en el text refós de la Llei d'Hisenda Pública de la Generalitat Valenciana.  
ANNEX II  
Bases de la convocatòria per a l'alumnat que realitze pràctiques formatives en alternança en altres comunitats autònomes  
Primera  
Podrà rebre ajuda econòmica en concepte de pràctiques formatives en empreses d'altres comunitats autònomes del territori espanyol, l'alumnat de l?últim nivell de centres de Formació Professional i escoles d'Arts Aplicades i Oficis Artístics i de mòduls professionals de la Comunitat Valenciana finançats amb fons públics.  
Segona  
La realització de les pràctiques formatives en empreses d'altres comunitats autònomes, serà en règim d'intercanvi escolar, i es regira per la normativa, de pràctiques en alternança de la comunitat autònoma de destinació.  
Tercera  
Per tal que l'alumnat d'una altra comunitat puga realitzar pràctiques en empreses de la Comunitat Valenciana, el centre haurà de signar convenis amb entitats col·laboradores i omplir els corresponents annexos, i hauran d'estar coberts pel seu compte amb les assegurances corresponents tal i com s'exigeix al concert, sense que això implique dret a rebre ajudes per compte de la Conselleria de Cultura, Educació i Ciència.  
El centre receptor haurà de notificar a la inspecció de treball corresponent, mitjançant el seu annex, la signatura d'aquests concerts.  
Quarta  
L'alumnat estarà acompanyat durant els viatges i l'estada, almenys, per un professor del centre de procedència.  
Cinquena  
Els alumnes participants d'ambdós centres hauran de tenir especialitats semblants.  
Sisena  
Les sol·licituds hauran de formular-se per part del director del centre, mitjançant instància adreçada a la Direcció General d'Ordenació i Innovació Educativa. Es presentaran a la Conselleria de Cultura, Educació i Ciència, als centres d'informació de l?Oficina d'Informació, Iniciatives i Reclamacions de la Generalitat Valenciana, o per qualsevol dels mitjans previstos en l'article 38.4 de la Llei 30/1992, de 26 de novembre,, de Règim Jurídic de les Administracions Públiques i del Procediment administratiu comú, i s'hi haurà d'adjuntar la documentació següent:  
1) Sol·licitud individual d'ajuda dels participants en l?intercanvi, segons model de l'annex IV.  
2) Projecte pedagògic que justifique la pràctica real en l'altra comunitat autònoma.  
3) Previsió desglossada de despeses (viatge, estada, manutenció, etc.).  
4) Certificat del director del centre, justificant que no ha rebut ni sol·licitat cap subvenció o ajuda pel mateix concepte, per part de qualsevol administració o ens públic nacional o internacional.  
5) Relació nominal d'alumnes amb l'autorització del pare, la mate o el tutor per a la participació de l'alumnat en l'experiència de pràctiques, si aquest és menor d'edat.  
6) Aprovació de l?intercanvi pel consell escolar del centre.  
7) Compromís formal d'acceptació de l?intercanvi per part del centre de l'altra comunitat autònoma i relació d'empreses on es realitzaran les pràctiques.  
8) Període de realització de les pràctiques.  
Setena  
Els serveis d'inspecció educativa emetran un informe detallat sobre les sol·licituds presentades pels centres, fent referència expressa a la pertinença i la idoneïtat de l?intercanvi, sense que la realització d'aquest vaja en detriment de l'activitat normal del centre, o comporte increment de personal.  
Vuitena  
El termini de presentació de sol·licituds per aquesta modalitat serà fins al 30 d'abril de 1993.  
La seua valoració es regirà pels següents apartats:  
- Projecte educatiu, fins a cine punts.  
- Adequació de les empreses, fins a dos Punts.  
- Estudi econòmic del projecte, fins a tres punts.  
- Informe de la Inspecció Educativa, fins a tres punts.  
- Caràcter innovador del projecte, dos punts.  
Màxim total: quinze punts.  
Novena  
Una vegada finalitzat el termini de presentació de les sol·licituds, els projectes rebuts seran examinats i avaluats per un jurat de selecció constituït pels membres següents:  
- President: el Cap de l?Area de Formació Professional.  
- Un representant del Servei d'Ordenació Acadèmica nomenat pel Director General d'Ordenació i Innovació Educativa.  
- Un representant de la Inspecció Educativa nomenat pel Secretari General de la Conselleria de Cultura, Educació i Ciència.  
- Un representant de la Conselleria de Treball i Afers Socials designat pel Director General d'Ocupació i Cooperació.  
- El Cap de la Secció d'Iniciació Professional.  
- El Tècnic de la Direcció General d'Ordenació i Innovació Educativa responsable de les pràctiques en alternança, que hi actuarà de secretari.  
Deu  
La Direcció General d'Ordenació i Innovació Educativa, per delegació del conseller, resoldrà provisionalment la convocatòria abans del 31 de maig, i hi haurà de termini fins al 15 de juny per a la presentació de reclamacions. Una vegada finalitzat aquest, en el termini de 15 dies es farà definitiva la resolució i es faran efectives les ajudes, tot això d'acord amb el que disposa l?Ordre de 7 de gener de 1991, la Conselleria d'Economia i Hisenda (DOGV núm. 1477).  
S'entendran desestimades, en cas de silenci administratiu, totes les reclamacions quan el procediment no haja estat resolt dins del termini previst.  
Onze  
El valor màxim de les ajudes individuals i dels conceptes expressats per a la realització de les pràctiques en altres comunitats autònomes serà:  
Per a l'alumnat:  
- Borsa de viatge per alumne/a 15.000 PTA.  
- Ajuda pràctiques 1.500 PTA per jornada, fins a un màxim de 15 jornades.  
Per al professorat:  
- Import màxim de la borsa de viatge per professor/a acompanyant, 25.000 PTA.  
- Per despeses de seguiment de pràctiques per al professorat acompanyant, 500 PTA per alumne/a i jornada.  
Dotze  
Una vegada acabat l'intercanvi, es trametran a la Direcció General d'Ordenació i Innovació Educativa els certificats de les empreses on s'han efectuat les pràctiques formatives, i també una memòria realitzada pel professor acompanyant que avalue l'experiència.  
Tretze  
Tota alteració de les condicions tingudes en compte per a la concessió de l'ajuda i l'obtenció d'altres ajudes per a la mateixa finalitat, podrà donar lloc a la modificació de la resolució de la concessió.  
Es procedirà al reintegrament de les quantitats percebudes i s'exigirà l'interès de demora des del moment del pagament de l'ajuda en els casos previstos en el text refós de la Llei d'hisenda pública de la Generalitat Valenciana.  
Catorze  
L'alumnat pertanyent a centres de la Comunitat Valenciana que per les seues característiques de proximitat a localitats d'altres comunitats autònomes necessiten realitzar les pràctiques formatives en alternança en empreses d'aquestes localitats, es regiran per la modalitat indicada a l'annex I d'aquesta ordre.  
Quinze  
En els casos esmentats a l'apartat anterior, les còpies destinades a la inspecció de treball de l'annex I del concert de pràctiques, es trametran a la inspecció de treball de la comunitat autònoma de la qual depenga l?empresa col·laboradora.  
ANNEX III  
Bases de la convocatòria per a l'alumnat que realitze pràctiques formatives en alternança en països de la Comunitat Europea  
Primera  
Podrà rebre ajuda econòmica en concepte de pràctiques formatives en empreses de països de la Comunitat Europea, l'alumnat de l?últim nivell de centres de formació professional i Escoles d'Arts Aplicades i Oficis Artístics i de mòduls professionals de la Comunitat Valenciana, finançats amb fons públics.  
Segona  
Les pràctiques formatives en empreses de la Comunitat Europea hauran de fer-se en règim d'intercanvi escolar, i es regiran per la normativa de pràctiques en alternança del país de destinació.  
Tercera  
Perquè l'alumnat estranger puga realitzar pràctiques en empreses de la Comunitat Valenciana, el centre haurà de signar convenis amb entitats col·laboradores i omplir els corresponents annexos, com si foren alumnes/as del mateix centre.  
Quarta  
L'alumnat serà acompanyat durant els viatges i l'estada almenys per un professor/a del centre de procedència.  
Cinquena  
L'alumnat participant d'ambdós centres haurà de cursar especialitats semblants.  
Sisena  
Les sol·licituds hauran de ser formulades pel director/a del centre, mitjançant instància dirigida a la Direcció General d'Ordenació i Innovació Educativa.  
Es presentaran a la Conselleria de Cultura, Educació i Ciència, als centres d'informació de l?oficina d'Informació, Iniciatives i Reclamacions de la Generalitat i per qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, amb la documentació següent:  
1. Sol·licitud individual d'ajuda dels participants en l?intercanvi segons el model de l'annex V.  
2. Projecte pedagògic que justifique la pràctica real en l'altre país.  
3. Previsió desglossada de les despeses (viatges, estada, manutenció, etc.).  
4. Certificat del director/a del centre de no haver rebut ni sol·licitat cap subvenció o ajuda pel mateix concepte, de qualsevol administració o ens públic, nacional o internacional.  
5. Relació nominal de l'alumnat amb l'autorització del pare, la mare o el tutor/a per a la participació de l'alumne en l'experiència de pràctiques en el cas de ser menor d'edat.  
6. Aprovació de l'intercanvi pel Consell escolar del centre.  
7. Compromís formal d'acceptació de l'intercanvi per part del centre estranger i relació d'empreses on es realitzaran les pràctiques.  
8. Període de realització de les pràctiques.  
Setena  
Els serveis d'inspecció educativa emetran un informe detallat sobre les sol·licituds presentades pels centres, fent referència expressa a la pertinència i idoneïtat de l?intercanvi, sense que la realització d'aquest perjudique l'activitat normal del centre o comporte augment de personal.  
Vuitena  
El termini de presentació de sol·licituds per aquesta modalitat serà fins al 30 d'abril de 1993.  
La seua valoració es regirà pels següents apartats:  
- Projecte educatiu, fins a cinc punts.  
- Adequació de les empreses, fins a dos punts.  
- Estudi econòmic del projecte, fins a tres punts.  
- Informe de la Inspecció Educativa, fins a tres Punts.  
- Caràcter innovador del projecte, dos punts.  
Màxim total: quinze punts.  
Novena  
Una vegada finalitzat el termini de presentació de les sol·licituds, els projectes rebuts seran examinats i avaluats per un jurat de selecció constituït pels membres següents:  
- President: el Cap de l'Area de Formació Professional.  
- Un representant del Servei d'Ordenació Acadèmica nomenat pel Director General d'Ordenació i Innovació Educativa.  
- Un representant de la Inspecció Educativa nomenat pel Director General d'Ordenació i Innovació Educativa.  
- Un representant de la Conselleria de Treball i Afers Socials designat pel Director General d'Ocupació i Cooperació.  
- El Cap de la Secció d'Iniciació Professional.  
- El tècnic de la Direcció General d'Ordenació i Innovació Educativa responsable de les pràctiques en alternança, que hi actuarà de secretari.  
Deu  
El Director General d'Ordenació i Innovació Educativa, per delegació del conseller, resoldrà provisionalment la convocatòria abans del 31 de maig, i hi haurà de termini fins al 15 de juny per a la presentació de reclamacions. Una vegada finalitzat aquest, en el termini de 15 dies es farà definitiva la Resolució i es faran efectives les ajudes, tot això d'acord amb el que disposa l?Ordre de 7 de gener de 1991, de la Conselleria d'Economia i Hisenda (DOGV núm. 1477).  
En cas de silenci administratiu, s'entendran desestimades. totes les reclamacions quan no s'haja resolt el procediment dins del termini previst.  
Onze  
El valor màxim de les ajudes individuals i dels conceptes expressats per a la realització de les pràctiques en països de la Comunitat Europea serà:  
Per a l'alumnat:  
- Borsa de viatge per alumne/a: fins a les 50.000 PTA, segons el país de destinació.  
- Ajuda pràctiques 2.800 PTA per jornada, fins a un màxim de 15 jornades.  
Per al professorat:  
- Import màxim de la borsa de viatge per professor/a acompanyant, 60.000 PTA.  
- Per despeses de seguiment de pràctiques per al professorat acompanyant, 800 PTA per alumne/a i jornada.  
Dotze  
Una vegada acabat l?intercanvi, es trametran a la Direcció General d'Ordenació i Innovació Educativa els certificats de les empreses on s'han efectuat les pràctiques formatives, i també una memòria realitzada pel professor acompanyant que avalue l'experiència.  
Tretze  
Tota alteració de les condicions tingudes en compte per a la concessió de l'ajuda i l'obtenció d'altres ajudes per a la mateixa finalitat, podran donar lloc a la modificació de la resolució de la concessió.  
Es reintegraran les quantitats percebudes i s'exigirà l'interès de demora des del moment del pagament de l'ajuda en els casos previstos en el text refós de la Llei d'Hisenda Pública de la Generalitat Valenciana.  
ANNEX IV  
Cognoms i nom:   
DNI:   
SOL·LICITE ajuda per a la realització de les pràctiques formatives en alternança en l?empresa col·laboradora:   
 de la Comunitat Autònoma:   
 , de de 1993  
Signat:  
Alumnes, pares o tutors (en cas de ser menor d?edat)/professorat.  
ANNEX V  
Cognoms i nom:   
DNI:   
SOL·LICITE ajuda per a la realització de les pràctiques formatives en alternança en l?empresa col·laboradora:   
 del país de la Comunitat Europea:   
 , de de 1993  
Signat:  
Alumnes, pares o tutores (en caso de ser menor d?edat) professorat.


Còpia Permalink ELI